open-index/open-wikipedia-markdown huggingface dataset:
Бијело Поље

**Бијело Поље** — град и општина во североисточниот дел на Црна Гора на бреговите на реката Лим. Урбаното население изнесувало 15.400 (попис 2011). Тој е административен, економски, културен и образовен центар во северниот дел на Црна Гора.

Биело Поле е центар на општина (население од 46.051). Тоа е неофицијален центар на североисточниот регион на Црна Гора. *Бијело Поље* значи "бело поле" на српски, црногорски и сите останати јужнословенски јазици.

## Историја
Бијело Поље било под Отоманско Царство до неговото ослободување со помош на мулти-националната војска во текот на Балканските војни во 1912 година. Додека градот бил под турска окупација, бил познат под името *Акова*.

Црквата Св. Петар и Павле во Бијело Поле e местото каде што било напишано *Евангелието на Мирослав*, брат на српскиот владател Стефан Немања.

## Население
Бијело Поле е административен центар на Општина Бијело Поле, која во 2003 имало население од 50.284 жители. Градот, пак, имаше 15.883 жители. Во 2010 година, општината има население од 46.676 жители.

Населени во градот:
*1981 - 11,927
*1991 - 16,464
*2003 - 15,883
*2010 - 15,400

Население во општината:
*1948 - 36,795
*1953 - 41,432
*1961 - 46,651
*1971 - 52,598
*1981 - 55,634
*1991 - 55,268
*2003 - 50,284
*2011 - 46,051

Религија (попис 2011):
* Православни (53.55%)
* Муслимани (45.18%)
* Католици (0.17%)
* Атеисти (0.17%)
* останати (0.17%)

**Етнички состав во 2003**

## Надворешни врски
* Bijelo Polje municipality
* Visit-Montenegro.com 

Категорија:Градови во Црна Гора

Категорија:Санџак
Категорија:Српски населби во Црна Гора
ЈФ Јувентус

**Спортски клуб Јанг Фелоус Јувентус** е швајцарски фудбалски клуб од градот Цирих.

Клубот е основан во 1992 година со спојување на *Јанг Фелоус Цирих* и *Јувентус Цирих*. Во моментов се натпреварува во 1. Лига, третата лига по ранг во Швајцарија.

## Бои и амблеми
Официјалните бои на клубот се бела и црна (20px).

## Титули
* ** [[Фудбалски куп на Швајцарија|Куп на Швајцарија]]**
** **Победник (1) :** 1936

## Надворешни врски
*Официјална страна на клубот  

Јанг Фелоус Јувентус
Категорија:Цирих
Протест

мини|десно|Маршот на Вашингтон за работа и слобода, 1963
**Протест** претставува јавно изразување на незадоволство. Протестите можат да имаат најразлична форма, од поединечен протест до масовни демонстрации.

## Некои од најзначајните протести во историјата
Некои од најзначајните протести во историјата се:
* Северна Европа во раниот 16 век (Протестантска реформација)
* Северна Америка во 1770ти (Американска револуција)
* Франција во 1789 (Француска револуција)
* Хејмаркетски немири, 1886
* Маршот на Вашингтон за работа и слобода на Мартин Лутер Кинг, 1963
* Протести во 1968 година
* Протести на плоштадот „Тјенанмен“ од 1989 година
* Арапски протести (2010-2012)
* Евромајдан протести во Украина (ноември 2013-февруари 2014)

## Протести во Македонија
* Вевчански случај (1987)
* Протести против полициската бруталност 2011
* Политичка криза во Македонија (2015-2017)

## Поврзано
* Револуција

## Надворешни врски

* Џин Шарп „Од диктатура до демократија“, 2013.
* Соул Д. Алински „Правила за радикалите: практичен вовед за реалистичните радикали“, 2014.
Свети Диомид

**Светиот маченик Диомид** бил лекар, бессребреник, од градот Тарс. Лечејќи го народот, го поучувал и на верата Христова. Царот Диоклецијан наредил и му ја отсекле главата во Никеја, во 298 година. Оние што му ја отсекле главата и му ја донеле на царот ослепеле, а кога му ја вратиле главата на телото и се помолиле, повторно прогледале.

Диомидовите острови во Беринговиот Проток го носат името на Свети Диомид, бидејќи на неговиот ден (16 август 1728) данскиот морепловец Витус Беринг, кој бил во служба на руската морнарица, ги забележал овие острови пловејќи по морето.

## Наводи

Категорија:Христијански светци
Категорија:Христијански маченици од 4 век
Категорија:Родени во непозната година
Категорија:Бессребреници
Категорија:Римјани од 4 век
Категорија:Светци од Анадолија
Плевља

**Плевља** (српски / ) — град во Црна Гора во северниот дел на Црна Гора, недалеку од границата со Србија и БиХ. Градот е и седиште на истоимената Општина Плевља. Лежи на надморска височина од 770 м. Во средниот век, Плевља била крстосница на важни трговски патишта и културни текови, со важни патишта кои ги поврзуваат литоралниот дел со балканската внатрешност. Во 2011 година, општина Плевља имала население од 30.786, а самиот град има население од околу 19.489. Општината се граничи со Жабљак, Мојковац и Биело Поле во Црна Гора, како и со Србија и Босна и Херцеговина. Со вкупна површина од , тоа е третата најголема општина во Црна Гора.

## Историја
Во 1875 година, по неуспешното востание, масовно иселување се случи од Плевља во насока на Ужице, Валево и сливот на реката Дрина.

Во 1878 година, Плевља и санџакот Нови Пазар беа окупирани од страна на Австроунгарија. 5.000 војници, со своите сопруги и деца дојдоа во Плевља. Тоа беше почеток на една нова ера за градот, бидејќи Австријците Плевља ја претворија во современ западен град со хотели, книжарници, театар и културни настани. Првиот модерен драгстор е отворен во 1879 година, фотостудио во 1892 година, болница во 1880 година и фабрика за пиво во 1889 година (Šećerović). Австријците се повлекоа од градот во 1908 година и градот беше вратен под Отоманско Царство. Во 1880 година Плевља стана центар на Плеваљски Санџак, која постоела до 1912 година кога Плевља беше окупирана од Отоманското Царство за време на Балканските војни во 1912-1913 година. Српските и црногорските војски беа заробени во Плевља во ист ден. Во 1913 година Плевља стана дел од Кралството Црна Гора и по Првата светска војна, во 1918 година, стана дел од Кралството на Србите, Хрватите и Словенците, во кој Црна Гора се приклучи.

Од 1929 до 1941 година, Плевља беше дел од Зетска бановина на Кралството Југославија. На почетокот на Втората светска војна, Плевља, како и остатокот од Санџак, беше окупирана од НДХ Усташки сили. Значајни муслиманите од Плевља, Биело Поле и Приеполе му пишаа на Павелиќ и ја изразија својата лојалност кон независната држава Хрватска, наводно, во името на сите муслимани од Санџак. Во септември 1941 Усташите го напуштија Санџак кој беше окупиран од италијанските сили во рамките на италијанската окупација на Црна Гора. Битката на Плевља, се одржа на 1 декември 1941 помеѓу партизаните и италијанскиот гарнизон, и беше најголемата битка на востанието во Црна Гора. Во април 1942 Италијанците основаа баталјон на Санџак, во близина на Чајниче, составена од околу 500 муслимани од селата околу Плевља и Чајниче. Малку подоцна команда на муслиманската војска е основана во Буковица, во близина на Плевља. Од крајот на 1943 година Плевља припаѓала на германската окупирана територија на Црна Гора и по војната во Југославија припадна на Социјалистичка Република Црна Гора.

## Население

## Поврзано
* Општина Плевља
* Санџак

## Наводи

## Надворешни врски

* Портал на Плевља


Категорија:Општина Плевља
Категорија:Градови во Црна Гора
Категорија:Населени места основани во 2 век п.н.е.
Категорија:Санџак
Категорија:Српски населби во Црна Гора
Десет дена на покајание

мини|десно|Означување на почетокот на Десетте дена на покајание со дување во шофар
**Десет дена на покајание** (, *Асерет јеме(ј) тешува*) — првите десет дена од месецот тишри во еврејскиот календар (обично во септември) кои започнуваат со празникот Рош ашана (Нова година) и завршуваат со Јом кипур.

## Вовед

Во текот на овие десет дена, верниците практикуваат *тешува* („покајание“), согледувајќи си ги гревовите и се покајуваат за да се подобрат како личности пред да настапи Јом кипур. Покајувањето може да биде покајничка молитва (*[[селихот]]*) која се кажува рано наутро и добротворни дела (*[[цадака]]*, „добродетелство“) со кое покајаникот покажува милосрдие или самоглед (*есед*).

## Денови
Првите два дена од Десетте дена на покајание се во текот на Рош ашана. Еден од нив може да се падне на Шабат (во сабота), па тогаш се јавуваат дополнителни молитви според махзорот (молитвеникот), додека пак други се изоставаат.

Третиот ден, по Рош ашана, следи Постот на Годолија (*Цом Гедаља*). Ова е полудневен пост, кој трае од изгрејсонце то самрак.

Меѓу Рош ашана и почетокот Јом кипур се празнува посебен Шабат, наречен „Шабат (те)шува“ („Шабат на покајание“).

Последниот (десетти) ден е постот на Јом кипур. Во Левит 23:27 се заповеда дека Јом кипур мора да биде ден строго за одмор и пост. Јом кипур може да падне и на Шабат. Постот сепак продолжува — ова е единствениот случај кога може да се пости на Шабат. Постењето за Јом кипур е задолжително, без оглед на денот од неделата во кој ќе се падне, согласно прогласот во Тората дека овој ден е  („Шабат на шабатите“).

## Поврзано
* Тешува
* Јом кипур
* Еврејски празници

## Наводи

Категорија:Еврејски празници
Категорија:Септември
ATC код M02

## M02A Топикални производи за болка во зглобовите и мускулите

### M02AA Антиинфламаторни препарати, нестероиди за топикална употреба
:M02AA01 Фенилбутазон
:M02AA02 Мофебутазон
:M02AA03 Клофезон
:M02AA04 Оксифенбутазон
:M02AA05 Бензидамин
:M02AA06 Етофенамат
:M02AA07 Пироксикам
:M02AA08 Фелбинак
:M02AA09 Буфексамак
:M02AA10 Кетопрофен
:M02AA11 Бендазак
:M02AA12 Напроксен
:M02AA13 Ибупрофен
:M02AA14 Фентиазак
:M02AA15 Диклофенак
:M02AA16 Фепразон
:M02AA17 Нифлуминска киселина
:M02AA18 Меклофенаминска киселина
:M02AA19 Флурбипрофен
:M02AA21 Толметин
:M02AA22 Суксибузон
:M02AA23 Индометацин
:M02AA24 Нифеназон
:M02AA25 Ацеклофенак
:M02AA26 Нимесулид
:M02AA27 Декскетопрофен
:M02AA28 Пикетопрофен
:M02AA29 Есфлурбипрофен
:QM02AA99 Антиинфламаторни препарати, нестероиди за топикална употреба, комбинации

### M02AB [[Капсаицин]] и слични агенси
:M02AB01 Капсаицин
:M02AB02 Зукапсаицин

### M02AC Препарати со деривати на [[салицилна киселина]]
:QM02AC99 Препарати со деривати на салицилна киселина, комбинации

### QM02AQ [[Агенси за пликови]]

### M02AX Други топикални производи за болка во зглобовите и мускулите
:M02AX02 Толазолин
:M02AX03 Диметил сулфоксид
:M02AX05 Идроциламид
:M02AX06 Толперизон
:M02AX10 Разни
:QM02AX53 Диметил сулфоксид, комбинации

## Наводи

M02
Девојката од Џерси

**„Девојката од Џерси“** (англиски: *Jersey Girl*) е американски филм од 2004 година, во режија на Кевин Смит. Главните улоги ги толкуваат: Бен Афлек, Лив Тајлер, Џенифер Лопес, Вил Смит итн.

## Содржина
Оли (го игра Афлек) е моќен продуцент, со прекрасна жена и преубав стан на Менхетен. Но, кога жена му ќе умре при породувањето, тој ќе ја остави кариерата и ќе се откаже од луксузниот живот на Менхетен за да се посвети на одгледувањето на својата седумгодишна ќерка Герти.  

## Наводи

Категорија:Американски филмови
Категорија:Филмови на англиски јазик
Категорија:Филмови со Бен Афлек
Категорија:Филмови со Џенифер Лопес
Категорија:Филмови на Кевин Смит
Категорија:Филмови од 2004 година
Категорија:Филмови чие дејствие се одвива во Њујорк
Крушево (Гора)

**Крушево** е село во јужниот дел на Косово., во планинскиот регион Гора, во општината Драгаш. Припаѓа на Призренскиот округ. Мнозинството од жители се Горанци. Населението брои 704 (2024).

## Население
Според германска карта издадена во 1941 година, а заснована на пописот на Кралство Југославија во 1931 година, селото имало 50 Срби и 100 јужнословенски муслимани.

## Јазик
Горанците зборуваат Нашински јазик. Малкумина кои живеат близу до градовите зборуваат албански или српски. Според пописот 1991 во Југославија, 54,8% од населението на регионот Гора се изјасниле дека зборуваат нашински јазик, бидејќи мнозинството на населението се Горанци.

## Традиција
Традиционалната Горанска народна музика вклучува танц наречен *Коло*, која е кружен танц фокусиран на движењата на ногата. Танцот секогаш почнува со користење на десната нога и се движи во насока спротивна од стрелките. Колото обично е придружувано со инструментална музика направена често со зурла, кавал и тапан. Колото поретко е придружено со пеење како тие што се во соседните етнички групи: Албанците, Македонците и Србите.

Исто така постои и голем дел од историјата на Гораните во нивните текстови и песни. Уникатно, се пее за долго патување во Турција, за скршени срца и љубов. Нивните песни се вршат од страна на мажите и жените.

## Наводи

Категорија:Гора
Категорија:Населени места во Косово
Категорија:Драгаш
Категорија:Горански населби во Косово
ФК Вадуц

**ФК Вадуц** е фудбалски клуб од Лихтенштајн со седиште во градот Вадуц. Моментално се натпреварува во Швајцарската Супер лига, првата лига по ранг во Швајцарија.

Клубот е основан во 1932 година. Еден од најголемите успеси му е изборувањето на промоција во Швајцарската Супер лига во сезоната 2008-09, но веднаш испаднале од таму завршувајќи како последнопласирани. Во летото 2014 година Вадуц пак се вратил во највисоката дивизија во Швајцарија. Тие се убедливо најуспешниот клуб од Лихтенштајн со освоени 42 Купа на Лихтенштајн а еднаш биле и Прваци на Лихтенштајн.

## Титули
* **[[Првенство на Лихтенштајн во фудбал|Првенство на Лихтенштајн]] : 1**
** 1936.
* **[[Фудбалски куп на Лихтенштајн|Куп на Лихтенштајн]] : 50**
** 1949, 1952, 1953, 1954, 1956, 1957, 1958, 1959, 1960, 1961, 1962, 1966, 1967, 1968, 1969, 1970, 1971, 1974, 1980, 1985, 1986, 1988, 1990, 1992, 1995, 1996, 1998, 1999, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2013, 2014, 2014, 2015, 2016, 2017, 2018, 2019, 2022, 2023, 2024
* **[[Швајцарска Челенџ лига|Челенџ лига]] : 3**
** 2003, 2008, 2014.
* **[[1. Лига (Швајцарија)|Трета лига на Швајцарија]] : 2**
** 2000, 2001.

## Надворешни врски
* Официјална страна на клубот
* Фанклуб 04 

Вадуц
Категорија:Вадуц
Нисан

**Нисан** () — седмиот месец од граѓанскиот и првиот месец од верскиот еврејски календар. Името на месецот е вавилонско. Во Тората (Петтокнижието) а наречен *авив* — месецот кога созрева јачменот. Асирците го нарекуваат „месец на среќата“. Ова е пролетен месец со 30&nbsp;дена. Обично се оаѓа во март–април од грегоријанскиот календар.

## Празници во нисан
***1 нисан**; асирска Нова година (*Хаб нисан*)
***14 нисан**: Пост на првородениот (на 12 нисан ако 14-ти е се паѓа на Шабат (сабота))
***15-21 нисан**: Пасха или „Бесквасници“ (на 22 нисан вон Израел)
***27 нисан**: Јом ашоа  – на 26 или 28 ако 27-ми паѓа во петок односно сабота), косејќи се со Шабат

## Во други јазици
*на акадски месецот се нарекува **', од [[сумерски јазик|сумерски]]: ''nisag''
*Нисан се нарекува месецот април на [[арапски јазик|арапски]] (), и [[турски јазик|турски]] (**').

## Наводи

## Надворешни врски
* Овој месец во еврејската историја 

Категорија:Месеци во еврејскиот календар
ATC код M09

## M09A Други лекови за нарушувања на мускулно-скелетниот систем

### M09AA [[Хинин]] и деривати
:M09AA01 Хидрохинин
:M09AA72 Хинин, комбинации со психолептици

### M09AB Ензими
:M09AB01 Химопапаин
:M09AB02 Колагеназа ''clostridium histolyticum''
:M09AB03 Бромелаини
:M09AB52 Трипсин, комбинации

### M09AX Други лекови за нарушувања на мускулно-скелетниот систем
:M09AX01 Хијалуронска киселина
:M09AX02 Хондроцити, автологни
:M09AX03 Аталурен
:M09AX04 Дрисаперсен
:M09AX05 Аценаураминска киселина
:M09AX06 Етеплирсен
:M09AX07 Нусинерсен
:M09AX08 Голодирзен
:M09AX09 Онасемноген абепарвовек
:M09AX10 Риздиплам
:M09AX11 Паловаротен
:QM09AX99 Комбинации

## Наводи

M09
Драгаш

**Драгаш** (, горански дијалект: *Драгаш*; понекогаш: **Краковишта** или **Кракошта**) — гратче и општина во Призренскиот округ, јужно Косово. Сместено е во планинската област Гора. Населението на општината изнесува 28.896, а во гратчето живеат 1.332 жители. Името го добило по средновековниот велможа Константин Дејанов наречен „Констандин Драгаш“.

## Историја
Од 1929 до 1941 г. Драгаш бил дел од Вардарската Бановина во рамките на Кралството Југославија.

Општината Драгаш е создадена од страна на УНМИК со спојување на две општини: Гора и Ополе (втората денес е во Општина Призрен според српското сметање).

## Географија
Територијата на Општина Драгаш е опкружена со Шар Планина од исток, Галица од запад, Коритник од северозапад. Само еден дел од територијата во насока на Призрен е ридска и релативно порамна.

## Население
Според германска карта издадена во 1941 година, а заснована на пописот на Кралство Југославија во 1931 година, селото имало 100 Срби и 50 јужнословенски муслимани.

Општината е поделена меѓу областите Гора и Ополе. Мнозинството од Горанците живеат во Гора, додека пак Албанците се мнозинство во Ополе. Има и значителен број на Бошњаци во општината.

*1971 – 13,867 (51.6%) Албанци; 11.076 (41,3%) Горанци и Бошњаци – вкупно 26.850
*1981 – 18,623 (53%) Албанци; 15.942 (45,5%) Горанци и Бошњаци – вкупно 35.054
*1991 – 22,785 (57.8%) Албанци; 16.129 (40,9%) Горанци и Бошњаци – вкупно 39.435
Според ОБСЕ населението е следново:

*јануари 1999 – 27.633 (61,3%) Албанци; 17.470 (38,7%) Горанци и Бошњаци – вкупно 45.103
*мaрт 2000 – 24.856 (78%) Албанци; 9.706 (28,1%) Горанци и Бошњаци – вкупно 34.562
*јануари 2006 – 22.800 (55,9%) Албанци; 17.975 (44,1%) Горанци и Бошњаци – вкупно 40.775

## Населени места во Општина Драгаш

Населените места во **Општина Драгаш** (**Општина Шара**) им припаѓаат на областите Гора (делот наречен Призренска Гора) и Ополе. Тука се дадени посебно од културно-историски причини — имено бидејќи Гора е населена со Горанци, а Ополе денес е претежно албанско.

## Стопанство
Главните работодавци во оваа област се на општината, полицијата на УНМИК и приватни фирми како „Кук Комерц“, „Мека“ и поранешните државни претпријатија.

Сите големи локални компании беа порано државни и, како и насекаде во Косово, во моментов се во надлежност на КТА. Оригиналната стратегија на УНМИК кон овие јавни претпријатија се состои од спроведување на процесот на „комерцијализација“. Овој процес се верува дека е најдобар начин за заживување на претпријатијата, иако нема странски инвеститори.

## Родови
Драгаш е горанско село.

Според истражувањата од 1936/37 година, родови во селото се:

* **Староседелци:** *Драгашевци (10 к.), Аметовци (21 к.) и Шеховци (10 к.)*
* **Доселеници:** *Дутевци (11 к.)* доселени се од  Крушево во Македонија. Дуте дошол како чорбаџија. Тука се земал со некоја девојка од Шеховци и преминал на ислам. Тоа било пред пет колена (во 1936/37).

## Поврзано
* Гора (област)

## Белешки и наводи
;Белешки

## Надворешни врски

* 

Категорија:Градови во Косово
Категорија:Драгаш
Категорија:Гора
Категорија:Горански населби во Косово
Кориолан (филм)

**Кориолан** (англиски: *Coriolanus*) е британски филм од 2011 година, во режија на Ралф Фајнс. Главните улоги ги толкуваат: Ралф Фајнс, Џерард Батлер, Џесика Частејн и Ванеса Редгрејв. 
## Содржина
Кориолан е римски војсководач и јунак, човек со тврди ставови, кој се спротивставува на демократските промени. Поради тоа, тој го навлекува гневот на сиромашните римски граѓани. Тој применува политички манипулации, сакајќи да се избори за местото на конзул, но наместо тоа, тој ќе биде протеран од Рим. За да се одмазди, Кориолан се здружува со неговиот личен непријател, Тулиј Ауфидеј, па нивните две војски маршираат кон Рим со цел да го разурнат. 

## Наводи

Категорија: Филмови на Ралф Фајнс
Категорија: Филмови со Ралф Фајнс
Категорија:Филмови со Ванеса Редгрејв
Категорија:Британски филмови
Категорија:Филмови на англиски јазик
Категорија:Филмови од 2011  година
Тајната на мојот успех

**Тајната на мојот успех** (англиски: *The Secret of My Success*) е американски филм од 1987 година, во режија на Херберт Рос. Главните улоги ги толкуваат: Мајкл Џеј Фокс и Хелен Слејтер. 
## Содржина
Брентли Фостер (го ига Фокс) е образовано момче од Канзас, кое отсекогаш сонувало да стане познато во Њујорк. Но, кога ќе пристигне таму, тој сфаќа дека е многу тешко да се најде работа, но и девојка. Брентли го посетува својот вујко, кој е сопственик на голема компанија и добива работа во одделот за испорака на поштата.  

## Наводи

Категорија: Американски филмови
Категорија:Филмови на англиски јазик
Категорија: Филмови со Мајкл Џеј Фокс
Категорија:Филмови од 1987 година
Ноќ во музејот (филм)

**Ноќ во музејот** (англиски: *Night at the Museum*) е американски филм (комедија) од 2006 година, во режија на Шон Леви. Главните улоги ги толкуваат: Бен Стилер, Карла Гуџино, Мики Руни и Робин Вилијамс. Филмот е снимен според истоимената сликовница за деца од 1993 година, напишана и илустрирана од хрватскиот стрип-цртач, Милан Тренц.
## Содржина
Ноќниот чувар во еден природонаучен музеј открива дека ноќе, кога ќе си заминат посетителите, изложените експонати оживуваат и тој има големи проблеми, а истовремено, изложен е и на големи опасности, бидејќи го бркаат Хуни, мора да посредува во запирањето на војните итн. 
## Наводи

Категорија: Американски филмови
Категорија: Филмови на англиски јазик
Категорија: Филмови со Бен Стилер
Категорија: Филмови со Овен Вилсон
Категорија: Филмови со Робин Вилијамс
Категорија: Филмови со Мики Руни
Категорија: Филмови со Дик ван Дајк
Категорија:Филмови од 2006 година
Категорија:Филмови на Шон Леви
Категорија: Филмски комедии
Крвна одмазда

мини|Зацврстената кула која  се користи како безбедно засолниште за мажи вклучени во крвната одмазда.
**Крвна одмазда** — социјална обврска да се изврши убиство со цел да се спаси честа поттикната од страна на претходно убиство или морално понижување. Оваа практика генерално се практикува во согласност со албанскиот социјален код познат како *Канунот на [[Лек Дукаѓини]]*, или едноставно *[[Канунот на Лек Дукаѓини|Канун]]*.

Имаше заживување на случаи на крвна одмазда во оддалечените северни делови на Албанија и Косово кое се должи на недостаток на државна контрола од падот на комунизмот. Албанскиот хелсиншки комитет смета дека една од причините за сеприсутноста на крвната одмазда е нефункционирањето на судскиот систем во земјата. Многу Албанци сметаат дека судовите се корумпирани или неефикасни, и претпочитаат пореална самоуправа понудени од страна на придржување кон Канунот.

Исмет Елези, професор по право на Универзитетот во Тирана, верува дека и покрај одобрувањето на крвна одмазда од страна на Канунот, постојат строги правила за тоа како практика може да се извршува. На пример, убиствата на жени, деца и постари лица се забранети. Други веруваат дека Канунот нагласува помирување и мировен процес, и дека селективно толкување на неговите правила е одговорно за сегашното крвопролевање.

Албанскиот писател Исмаил Кадаре смета крвната одмазда не треба да биде исклучиво албански феномен, туку историска одлика на Балканот во целина. Неговиот роман *Скршениот април* (албански: *Prilli i Thyer*) ги истражува социјалните последици на крвната одмазда меѓу две семејства сопственици на земјиште. Бразилската филмска адаптација на романот под наслов *Зад Сонцето* (португалски: *Abril Despedaçado*) пренесува акција од рурална Албанија во бразилските пустински предели, но на друг начин темите останаа недопрени. Американско-албанскиот филм *The forgiveness of blood*, исто така се занимава со последиците од крвна одмазда на семејствата во оддалечените области на денешна Албанија.

## Надворешни врски
* ''Државен извештај за Република Албанија'' објавено од Единицата за државни информации и полиси

Категорија:Албанска култура
12 мајмуни (филм)

**12 мајмуни** (англиски: *12 Monkeys*) — американски филм од 1995 година, во режија на Тери Гилијам. Главните улоги ги толкуваат: Брус Вилис, Бред Пит и Меделин Стоу.

## Содржина
Дејството на филмот се случува во 2035 година, кога човештвото живее во пуст, апокалиптичен свет, откако 99% од светското население е уништено. Притоа, површината на планетата Земја е невозможна за живот, а иднината на луѓето е неизвесна. Една очајна група научници го ангажира доброволецот Кол да замине во опасна мисија назад во 1996 година, со надеж дека тој ќе може да ја спречи пропаста на човештвото.
, 
## Поврзано
*12 мајмуни (ТВ серија)

## Наводи

Категорија:Американски филмови
Категорија:Филмови од 2005 година
Категорија:Филмови со Брус Вилис
Категорија:Филмови со Бред Пит
Категорија:Филмови на Тери Гилијам
Категорија:Филмови на англиски јазик
Категорија:Филмови од 1995 година
Адар

**Адар** (, од акадски: *adaru*) — шестиот месец од граѓанскиот и дванаесеттиот месец од верскиот еврејски календар. Ова е зимски месец и има 29 дена. Во престапни години, му претходи 30-дневен вметнат месец наречен „Адар ришон“, „Адар I“ или „Адар алеф“, при што тогаш првоспоменатиот се нарекува „Адар шени“, „Адар II“ или „Адар бет“. Адар I и II се паѓаат во февруари-март во грегоријанскиот календар.

## Празници во адар
* **13 адар** (**II** во прест. год.): Пост на Естире (на 11 адар кога 13-ти се паѓа во Шабат)
* **14 адар** (**II** во прест. год.): Пурим
* **14 адар I** (не постои во непрестапна година): Пурим катан
* **15 адар** (**II** во прест. год.): Шушан Пурим - во обѕидани градови во времето на Исус Навин (Јеошуа)
* **17 адар** (**II** во прест. год.) - гозба на Јом адар

## На други јазици
* азар и или адар () Левантот се нарекува месецот март.

## Наводи

## Надворешни врски
*Овој месец во еврејската историја 

Категорија:Месеци во еврејскиот календар
Хешван

**Хешван** (), полн назив: **мархешван** (, од акадски: *waraḫsamnu*, „осми месец“) — вториот месец од граѓанскиот и осмиот месец од верскиот еврејски календар.

Во обична година, хешван има 29 дена, но во некои години му се додава уште еден ден поради одложувањето на Рош ашана за годината да биде целосна. Ова е есенски месец кој се паѓа во октомври-ноември во грегоријанскиот календар.

Еврејската Библија пред Вавилонското ропство овој месец го нарекува **бул** (1 Царства 6:38). Во Сидон, бул се споменува на саркофагот на феникискиот крал Ешмунасор II (почеток на V век п.н.е.).

## Празници во хешван
* **26 хешван**: Сигд („Поклонување“) — посебен празник на Етиопските Евреи (Фалаши). Се празнува со навршувањето на 50 дена од Јом кипур, како 50-те дена од Пасха до Шавуот.

## Наводи

## Други извори
* Хешван () — Википедија на хебрејски јазик

## Надворешни врски
* Овој месец во еврејската историја 

Категорија:Месеци во еврејскиот календар
Силван Видмер

**Силван Видмер** (роден во Арау, 5 март 1993) — швајцарски фудбалер, играч од одбраната на Мајнц 05 и на швајцарската репрезентација.

## Технички карактеристики
Агилен играч, кој има добар удар со глава, солидни физички предиспозиции, одлично чувство за заземање добра позиција на теренот и може да игра во сите улоги по десната страна; во одбрана со четворица и како бек/крило во 3-5-2 формација.

## Клупска кариера
Својте фудбалски почетоци Видмер ги направил во екипата на Виренлос, каде тренирал шест години пред да се префрли во екипата на Баден во 2007 година. Во 2008 година, бил купен од страна на Арау, фудбалски клуб, од неговиот роден град. Во сезоната 2010-11, одиграл 9 натпревари за вториот тим на Арау, а во летните подготовки за новата сезона бил промововиран во првиот тим и му бил доделен дресот со број 4. Своето професионално деби го направил на 23 јули 2011, во победата на гости над Винтертур во Швајцарската Челенџ лига.. Својот прв погодок во кариерата го постигнал на 21 ноември, во ремито 2-2 против Санкт Гален на домашен терен. Својата прва сезона во дресот на Арау ја завршил со 29 првенствени настапи и 3 гола.

На 8 април 2012 година потпишал за Гранада, шпански клуб во сопственост на Џампаоло Поцо (инаку сопственик и на италијанскиот прволигаш Удинезе), но сезоната ја поминал на заем во Арау, каде бил одличен постигнувајќи 8 гола во 34 настапи.

Пред почетокот на следната сезона, Гранада решила да му го продаде Видмер на Удинезе за сума од 750.000 €. Клубот му го доделил дресот со број 27, кој претходно со голем успех го носел колумбиецот Пабло Армеро. Тој дебитирал за Удинезе на 1 август 2013 година во натпревар од квалификациите за Лига Европа против Широки Бријег кој Удинезе го добил со 3-1 во Босна. На 24 ноември 2013 дебитирал во Серија А, влегувајќи од клупата во натпреварот против Фјорентина. На 9 јануари 2014 година го имал своето деби во италијанскиот куп играјќи ги сите 90 минути во вториот круг;  Удинезе - Интер (1-0).

Својот прв гол за Удинезе го постигнал на 2 ноември 2014, во поразот со 2-4 на домашен терен од Џенова. Голот го постигнал со низок, прецизен удар во спротивниот агол, по одличното додавање на Антонио Ди Натале.

## Репрезентативна кариера
Дебитирал за швајцарската репрезентација под 18 години во 2010 година, а откако запишал 8 натпревари на кој постигнал еден гол, во 2011 година бил повикан во репрезентацијата под 19 години.

29 февруари 2012 година го направил своето деби во репрезентацијата под 21 година, играјќи како стартер против врсниците од Австрија.

## Клупска статистика

## Наводи

## Надворешни врски
* Силван Видмер на soccerway
* Силван Видмер на transfermakt
* Силван Видмер на whoscored
* Силван Видмер на espn
* Силван Видмер на Goal.com 

Категорија:Живи луѓе
Категорија:Швајцарски фудбалери
Категорија:Фудбалери на ФК Удинезе
Категорија:Фудбалери на ФК Базел
Категорија:Фудбалери на ФК Мајнц 05
Категорија:Родени во 1993 година
Лузер фест

**Лузер-фест** — македонски музички фестивал што се одржува во Скопје. На фестивалот учествуваат млади групи кои сè уште немаат официјално издание. Во минатото фестивалот се викал Винер фест, а преименувањето се случило во 2007 година како последица на статистиката дека најголем дел од бендовите - победници на претходните изданија се распаднале.

Меѓу групите коишто низ годините настапиле на овој фестивал можат да се издвојат Лоши Деца, Storm, Верка, Визија, ТВ Рејџ,  Боргот, ФИСТ, Ска Рингишпил, Новиот Почеток, Hardfaced, Синиак, Conquering lion и многу други.

## Лузер фест 2014
По пауза од неколку години, во 2014 повторно се одржал фестивалот „Лузер-фест“, во просториите на Младинскиот културен центар во Скопје, а во организација на продукциската куќа „Пасворд“.

На фестивалот, на две сцени, настапиле следниве групи:
* Амбер вирга
* Кортекс
* Катинг еџ (Cutting Edge)
* Колт
* Проблем солвд (Problem Solved)
* Проџект 2501 (Project 2501)
* Скопје кру (Skopje Crew)
* Протагонист
* Аутор
* ТВ рејџ (TV Rage).

Нјадобрите групи биле избрани врз основа на гласовите на публиката и на жири комисијата во состав: Петар Младеновски од групата „Суперхикс“, Васко Атанасоски од групата „Бернајс пропаганда“, музичкиот новинар Тошо Филиповски и Енис Хаџиќ од групата „Ласт експедишн“.

## Наводи

Категорија:Музички фестивали во Македонија
Холодовка (Туљчински реон)

**Холодовка** () е село во Украина, Туљчински реон, Виничка област.

Категорија:Села во Украина
Категорија:Туљчински реон
ATC код V01

## V01A Алергени

### V01AA Екстракти од алергени
:V01AA01 Пердуви
:V01AA02 Полен од трева
:V01AA03 Куќни грињи
:V01AA04 Мувла и квасци
:V01AA05 Полен од дрва
:V01AA07 Инсекти
:V01AA08 Храна
:V01AA09 Текстил
:V01AA10 Цветови
:V01AA11 Животни
:V01AA20 Разни

## Наводи

V01
Марион Котијар

**Марион Котијар** (француски: *Marion Cotillard*) е француска филмска глумица.
мини|десно|М. Котијар (во средината) на филмскиот фестивал во Кан, 2012&nbsp;г.
## Животопис
Според зборовите на Котијар, како дете, таа била срамежлива, осамена и меланхолична. Глумата ја засакала благодарение на нејзиниот татко, кој бил глумец и пантомимичар.
мини|лево|Котијар на филмскиот фестивал во Берлин, 2007&nbsp;г.
Во 2007 година, Котијар се омажила за францускиот глумец и режисер, Гијом Кане, а во 2011 година им се родил синот Марсел.
мини|лево|М. Котијар во Париз, 2009&nbsp;г.
Котијар е заштитник на животните и на природната средина. Таа е амбасадорка на „Гринпис“, а се залага за зачувување на суматранскиот тигар.
## Кариера
мини|десно|М. Котијар на фестивалот во Кан, 2015&nbsp;г.
Котијар се прославила со филмската биографија на Едит Пјаф „Живот во розово“, во која ја играла улогата на Пјаф, за која била наградена со „Оскар“. Котијар, која е позната по длабокото поистоветување со ликовите кои ги глуми, за потребите на таа улога ги избричила веѓите и дел од косата, а секој ден поминувала по пет часа во одделот за шминка. Според нејзиното признание, дури осум месеци по снимањето на филмот, таа не можела да се ослободи од ликот на Пјаф, дури обидувајќи се да се прочисти со помош на шаманска сесија на Мачу Пикчу.

 
Котијар глумела во повеќе филмови, како:
* Живот во розово
* Два дена, една ноќ

## Наводи

Категорија:Француски глумци
Категорија:Витези на Легијата на честа
Категорија:Живи луѓе
Категорија:Родени во 1975 година
Категорија:Француски природозаштитници
Категорија:Добитници на Златен глобус
Гери Ларсон

**Гери Ларсон** (англиски: *Gary Larson*) (14 август 1950, Такома, Вашингтон, САД) е американски цртач на стрипови и карикатури.

## Животопис
Гери Ларсон уште како мал покажувал дарба за цртање, но никогаш не посетувал уметничко училиште. Во средното училиште, сосема го запоставил цртањето и се посветил на музиката, која останала негова втора љубов. Во 1978 година, тој дипломирал на државниот универзитет на Вашингтон, на одделот за комуникации. По дипломирањето, со еден свој другар, Ларсон формирал џез-дуо и три години живеел како музичар, свирејќи на гитара и бенџо. Потоа, тој се вработил во музичка продавница, каде што работел една година.

Во 1988 година, поради големата слава и богатството што го стекнал, Ларсон ја напуштил цртачката работа и заминал на четиринаесетмесечен одмор, патувајќи низ Амазон и низ Африка и свирејќи гитара. На 1 јануари 1990 година, повторно се вратил на цртањето, а на 31 декември 1994 година дефинитивно го напуштил цртањето и се посветил на свирење џез и пишување приказни за деца. Ларсон живее во Сиетл и покрај бројните петиции што љубителите на неговите стрипови му ги испраќаат преку интернет, тој не се вратил на цртањето.

## Творештво
На почетокот на 1976 година, Ларсон направил шест цртежи за локалното списание „Pacific Search“ и за таа работа бил солидно платен, по што решил да продолжи со цртањето. Така, почнал да црта за неделникот „Summer News Review“ и со тоа започнал неговиот успех. По две години, започнал да црта неделни панели за „Seattle Times“, со наслов „Nature's Ways“. Конечниот успех го доживеал во 1979 година, кога потпишал договор со магазинот „San Francisco Chronicles“, во кој од 1 јануари 1980 година започнал да го црта серијалот „The Far Side“. Четири години подоцна, како признат автор, потпишал договор со „Universal Pres Syndicate“, со што неговите дела започнале да се дистрибуираат низ целиот свет. Оттогаш, неговите панели биле објавени во речиси 2.000 весници и списанија во дваесеттина земји, во тираж од над 100 милиони примероци.

Од неговиот серијал „The Far Side“ биле објавени вкупно 15 колекции, пет антологии и една ретроспектива, а овие изданија се нашле на списокот на бестселери на „Њујорк тајмс“. Во 1990 и 1994 година, Националното здружение на цртачи му ја доделило наградата „Reuben“ за најдобар цртач на годината. Врз основа на овој серијал, во 1994 и 1997 година биле снимени и анимираните филмови со наслов „Приказни на Гери Ларсон до далечната страна 1 и 2“, кои, исто така, биле наградени.

Стриповите на Ларсон се објавуват низ целиот свет. Неговото дело вообичаено се оценува како едноставно, бизарно, цинично, духовите и непредвидливо. Ларсон црта без почеток и без крај, само во еден панел, без никаква поука и без тенденција да морализира. Во неговите дела нема јунаци, но често се среќаваат животни и научници, што се објаснува со интересот на Ларсон за биологијата. Неговото дело се наоѓа меѓу стрипот и карикатурата, така што не може прецизно да се подреди во една од овие две категории.

## Наводи

Категорија:Стрип автори
Категорија:Живи луѓе
Категорија:Родени во 1950 година
Категорија:Американски природозаштитници
Хромофобија (филм)

**Хромофобија** (англиски: *Chromophobia*) е британски филм од 2005 година, во режија на Марта Фајнс, која го напишала и сценариото. Главните улоги ги толкуваат: Ралф Фајнс, Пенелопе Круз, Кристин Скот Томас, Рис Иванс, Ијан Холм, Демијан Луис и Бен Чаплин. Музиката за филмот ја напишал Магнус Фајнс. Премиерата на филмот се одржала на Канскиот филмски фестивал.
## Содржина
Секое семејство има одредени тајни што сака да ги зачува во својот дом. Но, тајните на семејството на Маркус Ајлсбери се обелоденети благодарение на долгогодишниот пријател на семејството, новинарот Трент, кој под притисок на својот уредник, трага по интересна приказна. Во филмот паралелно се прикажуваат случувањата и врските на неколку ликови, кои во потрага по удобен живот ги забораваат најважните нешта, како: пријателството, децата, љубовта.

Филмот претставува животна приказна за семејството Ејлсбери чии членови увидуваат дека постојат поважни нешта од парите. Иона не разликува психијатриска ординација од продавница, нејзиниот осумгодишен син има сериозни психолошки проблеми, а неговиот кум Стивен, кој е хомосексуалец, лежи претепан во една болница. Таткото на Иона, Едвард, очекува од неа повеќе отколку што таа може да постигне, а врската на нејзината маќеа со домашните миленици е најдобар начин, според неа, за искажување на вистинската љубов.  
## Наводи

Категорија: Британски филмови
Категорија: Филмови со Ралф Фајнс
Категорија: Филмови со Пенелопе Круз
Категорија:Филмови од 2005 година
Категорија: Филмови на англиски јазик
Категорија: Филмови со Бен Чаплин
Како да го дресирате вашиот змеј (филм)

**Како да го дресирате вашиот змеј** (англиски: *How to Train Your Dragon*) — анимиран филм од 2010 година, во режија на Дин Деблоа и Крис Сандерс. Гласовите на ликовите во филмот ги позајмуваат: Џеј Баричел, Џерард Батлер, Крег Фергусон и Америка Ферера. Филмот, кој бил номиниран за две награди „Оскар“, е заснован врз истоимената книга на Кресида Кауел.

## Содржина
На суровиот остров Берк живеат храбрите и борбени Викинзи, меѓу кои и тинејџерот Хикап, кој е единствениот кој не ја споделува викиншката суровост и желбата за војување. Жителите на островот постојано се напаѓани од змејови. Татко му на Хикап е главатар на селото и тој е разочаран од неспособноста на својот син. Децата на островот тренираат да убиваат змејови. Еднаш, за време на одбраната од змејовите, Хикап го погодува најопасниот змеј „Ноќен бес“, но никој не му верува во тоа. Затоа, тој оди во шумата во потрага по змејот и го наоѓа ранет и неспособен за летање. Хикап сака да се покаже пред својот татко и пред другите Викинзи, но сепак, нему му е жал да го убие змејот. Напротив, тој се спријателува со него и набрзо му прави вештачка опашка, така што змејот може повторно да лета.

Негувајќи го змејот, Хикап почнува да се однесува чудно, поради што неговата другарка Астрид го следи до шумата и открива дека тој има змејски пријател. Таа е преплашена, но Хикап ѝ покажува дека змејот е добар, наспроти предрасудите на Викинзите, кои ги сметаат змејовите за лути непријатели. Подоцна, за време на тренирањето за борба против змејовите, Хикап знае како да ги скроти нив и тоа побудува општо воодушевување во селото, така што тој испаѓа голем јунак. Кога се враќа татко му, тој дознава за јунаштвото на Хикап и од него бара да го убие својот прв змеј. За време на борбата против змејовите, Хикап паѓа во опасност, но тогаш доаѓа неговиот змејски пријател, кој го спасува. Сепак, Викинзите, уплашени од неговата појава, се нафрлаат на него и го заробуваат.

Хикап му кажува на татко му дека змејовите се добри и дека тие го напаѓаат селото, бидејќи се принудени да му носат храна на господарот на сите змејови. Тогаш, татко му собира војници и се упатува кон гнездото на змејовите, со намера да ги уништи, а патот до таму му го покажува пријателот на Хикап. Кога пристигаат кај змејското гнездо, Викинзите не претпоставуваат колку голема опасност ги очекува. Кога ќе ги нападне огромниот змеј, сите бегаат, а во паниката, змејот-пријател на Хикап потонува во морето. Таткото на Хикап го спасува, а потоа, Хикап и неговиот пријател успеваат да го уништат огромниот змеј. Меѓутоа, во борбата, Хикап останува без една нога. Оттогаш, жителите на островот живеат во слога со змејовите. 
## Наводи

Категорија:Цртани филмови
Категорија:Филмови на англиски јазик
Категорија:Филмови од 2010 година
Категорија:Филмови за Викинзите
Категорија:Филмови за змејовите
Категорија:Филмови засновани на книги
Елул

**Elul** () — дванаесеттиот месец од граѓанскиот и шестопт месец од верскиот еврејски календар. Ова е летен месец со 29 дена. Обично се совпаѓа со август–септември во грегоријанскиот календар. Името му е донесено од Вавилонското ропство и потекнува од акадскиот збор за жетва, каде се користи поимот **' за овој месец.

Во јудаизмот, елул е месец на [[покајание]] во подготовка за Големите празници [[Рош ашана]] и [[Јом кипур]]. Поимот „елул“ е сличен на коренот за „потрега“ во [[арамејски јазик|арамејски]]. Според Песна над песните (Соломоновата песна) во Талмудот, зборот „елул“ [[акроним]] од стихот ''Ани лдоди вдоди ли'' („Јас му припаѓам на мојот возљубен, а мојот возљубен мене“). Елул се смета за време на потрага во срцето по поголема блискост со Бога и подготовка за Судниот ден ([[Рош ашана]]) и Денот на искупувањето ([[Јом кипур]]).

Во текот на елул се вршат низа посебни [[обред]]и кои се вршат пред Големите празници. По обичај, секое утро (осевн на [[Шабат]]) се дува во [[шофар]] од [[Рош ходеш]] (првиот ден во месецот) до денот пред Рош ашана. Намерата е со звукот да предизвика духовно побудување кај верникот пред настапувањето на празниците. Како дел од овие подготовки, во елул се почнува барањето и давањето прошка. По обичај се кажуваа и [[Псалми|Псалм]] 27 секој ден од Рош ходеш до [[Ошана раба]] на [[Сукот]] (во тишри).

Покрај дувањето во шофар, друг поважен обред е кажување на [[селихот]] (покајнички [[молитва|молитви]]) секое утро пред [[изгрејсонце]] во текот на седмицата пред последната среда пред Рош ашана (кај [[Ашкенази]]те) и секое утро во текот на целиот месец (кај [[Сефарди]]те). Ашкеназите почнуваат со кажување на селихот на посебна богослужба помеѓу сончевата полноќ (не во 00:00 ч.) и првото зазорување на првиот дел од селихотот.

Многумина во овој месец одат да ги посетат [[гроб]]овите на блиските покојници за да им се оддаде почит на преминатите што нè поттикнуваат да живееме поисполнет живот.

Оние што пишуваат писма во елул по обичај ги почнуваат и завршуваат со желби за добра година. Обично благословот гласи ''Ктива вахатима това'' („да ти е добро пишано и запечатено“), што значи дека на лицето му се пожелува да му биде пишано добро за претстојната година. Според преданијата, на секому му се пишува убаво или неубаво во годината што претстои, во зависност од тоа колку грешеле и колку се труделе да ги искупат своите неубави постапки. На Јом кипур оваа судбина „се запечатува“.

==На други јазици==
*На [[турски јазик|турски]], месецот септември се нарекува „ејлул“ (**'), што е изведено од , **aylūl'' што се користи во [[Левант]]от. Истиот поим на [[акадски јазик|акадски]] гласи **'.

## Поврзано
* Рош ашана
* Песна над песните
* Јом кипур

## Наводи

## Надворешни врски
* За месецот елул — „Хабад“ 
* Скапоценостите на елул — текстови за читање на секој ден од елул (од разни извори) 

Категорија:Месеци во еврејскиот календар
Јованка Орлеанка (филм од 1999)

**„Јованка Орлеанка“** (англиски: *Joan of Arc*) е француски филм од 1999 година, во режија на Лик Бесон (Luc Besson), кој бил автор и на сценариото, заедно со Ендрју Биркин (Andrew Birkin). Филмот е познат и како *Гласник: Приказната за Јованка Орлеанка* (*The Messenger: The Story of Joan of Arc*). Главните улоги ги играат: Мила Јовович, Џон Малкович, Раб Афлек, Феј данавеј, Дастин Хофман и Паскал Грегори. Музиката во филмот е дело на Ерик Сера (Eric Serra). Филмот трае 148 минути, а бил сниман во Чешка и во Франција. Во него се зборува на англиски и латински јазик. на разни фестивали, филмот освоил шест награди (меѓу кои, две награди „Цезар“) и имал 10 номинации. 

## Содржина
Во 1412 година, во Домреми, Франција се раѓа девојчето Јованка, во времето кога е во тек стогодишната војна меѓу Франција и Англија, а низ земјата пустошат англиските витези. Јованка израснува во многу религиозно девојче, кое се исповеда неколкупати на ден, а на возраст од 13 години, таа добива визија и наоѓа меч. Кога се враќа дома, таа ги затекнува англиските витези како го опустошуваат нејзиниот град. Подоцна, во 1428 година, таа веќе знае дека нејзината мисија е да ги избрка Англичаните од Франција и затоа бара средба со принцот Шарл, кој веднаш ја прифаќа нејзината понуда за помош. Така, Јованка се вклучува во борбата и со својот одред ги ослободува Орлеан и Рем, каде што Шарл се крунисува за крал. Остварувајќи ја својата цел, нему повеќе не му е потребна Јованка и таа паѓа во заробеништво на Бургундинците, а потоа, против неа започнува судски процес. 

## Наводи

Категорија:Француски филмови
Категорија:Филмови од 1999 година
Категорија:Филмови на Лик Бесон
Категорија:Филмови со Мила Јовович
Категорија:Филмови со Џон Малкович
Категорија:Филмови со Феј Данавеј
Категорија:Филмови со Дастин Хофман
Категорија:Филмови на англиски јазик
Категорија:Филмови за Јованка Орлеанка
Тамуз

**Тамуз** () — десеттиот месец од граѓанскиот и четвртиот месец од верскиот еврејски календар. Ова е летен месец со 29 дена, кој се совпаѓа со јуни-јули од грегоријанскиот календар.

Името на месецот е прифатено од асирско-вавилонскиот календар, каде истиот е наречен по еден од поважните месопотамски богови — Тамуз, за кој се зборува во Езекил 8:14.

Меѓу другото, тамуз е и месец во современиот асирски календар на асирските христијани.

## Празници во тамуз
**17 тамуз**: Седумнаесетти тамуз (*Шива асар бетамуз*) — жаловен пост во сеќавање на заземањето на Ерусалим од вавилонскиот цар Навуходоносор.

## На други јазици
* Во Ирак и Левантот, „тамуз“ () се нарекуа месецот јули. На турски истиот се нарекува „темуз“ **, а на сириски гласи . Во Либан, Сирија и Палестинскиот територии, Израелско-либанската војна од 2006 г. се нарекува *Харб тамуз* (, „Јулска војна“) според арапскиот обичај да се именуваат војните со Израел по месеци од годината.

## Поврзано
* Тамуз (бог)
* Седумнаесетти тамуз

## Наводи

## Надворешни врски
* Овој месец во еврејската историја 

Категорија:Месеци во еврејскиот календар
Чудовишта против вонземјани

**„Чудовишта против вонземјани“** (англиски: *Monsters vs Aliens*) — американски анимиран филм од 2009 година, во режија на Роб Летерман и Конрад Вернон. Гласовите на главните ликови во филмот ги позајмуваат: Риси Витерспун, Хју Лори и Кифер Сатерленд, Рене Зелвегер итн.

## Содржина
Во филмот се прикажуваат авантурите на шарената дружина, составена од чудовишта, која е изнајмена од владата на САД за да ја одбрани Земјата од нападот на вонземјаните. На тимот му се придружува и една жена, која на денот на својата свадба се претвора во џин, по ударот на еден метеор.

## Наводи

Категорија:Американски филмови
Категорија:Цртани филмови
Категорија:Филмови од 2009 година
Категорија:Филмови со Риси Витерспун
Категорија:Филмови со Кифер Сатерленд
Категорија:Филмови со Хју Лори
Категорија:Филмови со Рене Зелвегер
Категорија:Филмови на англиски јазик
ATC код V03

## V03A Сите други терапевтски производи

### V03AB [[Антидот]]и
:V03AB01 Ипекакуана
:V03AB02 Налорфин
:V03AB03 Едетати
:V03AB04 Пралидоксим
:V03AB05 Преднизолон и прометазин
:V03AB06 Тиосулфат
:V03AB08 Натриум нитрит
:V03AB09 Димеркапрол
:V03AB13 Обидоксим
:V03AB14 Протамин
:V03AB15 Налоксон
:V03AB16 Етанол
:V03AB17 Метилтиониниум хлорид
:V03AB18 Калиум перманганат
:V03AB19 Физостигмин
:V03AB20 Бакар сулфат
:V03AB21 Калиум јодид
:V03AB22 Амил нитрит
:V03AB23 Ацетилцистеин
:V03AB24 Дигиталис антитоксин
:V03AB25 Флумазенил
:V03AB26 Метионин
:V03AB27 4-диметиламинофенол
:V03AB29 Холинестераза
:V03AB31 Берлинско сино
:V03AB32 Глутатион
:V03AB33 Хидроксокобаламин
:V03AB34 Фомепизол
:V03AB35 Сугамадекс
:V03AB36 Фентоламин
:QV03AB90 Атипамезол
:QV03AB91 Сармазенил
:QV03AB92 Дипренорфин
:QV03AB93 Јохимбин
:QV03AB94 Толазолин

### V03AC [[Хелирачки агенс]]и на [[железо]]
:V03AC01 Дефероксамин
:V03AC02 Деферипрон
:V03AC03 Деферасирокс

### V03AE Лекови кои се користат во третман на [[хиперкалемија]] и [[хиперфосфатемија]]
:V03AE01 Полистирен сулфонат
:V03AE02 Севеламер
:V03AE03 Лантан карбонат
:V03AE04 Калциум ацетат и магнезиум карбонат
:V03AE05 Сукроферик оксихидроксид
:V03AE06 Колестилан
:V03AE07 Калциум ацетат
:V03AE08 Фери цитрат

### V03AF Детоксифицирачки агенси за антинеопластичен третман
:V03AF01 Месна
:V03AF02 Дексразоксан
:V03AF03 Калциум фолинат
:V03AF04 Калциум левофолинат
:V03AF05 Амифостин
:V03AF06 Натриум фолинат
:V03AF07 Разбуриказа
:V03AF08 Палифермин
:V03AF09 Глукарпидаза
:V03AF10 Натриум левофолинат
:V03AF11 Аргинин и лизин

### V03AG Лекови за третман на [[хиперкалцемија]]
:V03AG01 Натриум целулоза фосфат

### V03AH Лекови за третман на [[хипогликемија]]
:V03AH01 Диазоксид

### V03AK Ткивни адхезиви

### V03AM Лекови за емболизација

### V03AN Медицински гасови
:V03AN01 Кислород
:V03AN02 Јаглерод диоксид
:V03AN03 Хелиум
:V03AN04 Азот
:V03AN05 Медицински воздух

### V03AX Други терапевтски производи
:V03AX02 Налфурафин
:V03AX03 Кобицистат

### V03AZ Нервни депресанти
:V03AZ01 Етанол

## Наводи

V03